ศูนย์ ศบค. เผย ผู้ติดเชื้อโควิด-19 วันนี้พบเพิ่ม 3 คน ยืนยันไม่มีผู้เสียชีวิต ทำให้ยอดสะสมผู้ติดเชื้ออยู่ที่ 3,040 คน
ศูนย์ ศบค. เผย ผู้ติดเชื้อโควิด-19 วันนี้พบเพิ่ม 3 คน ยืนยันไม่มีผู้เสียชีวิต ทำให้ยอดสะสมผู้ติดเชื้ออยู่ที่ 3,040 คนแพทย์หญิงพรรณประภา ยงค์ตระกูล ผู้ช่วยโฆษกศูนย์บริหารการแพร่ระบาดของโรคโควิด-19 (ศบค.) เปิดเผยสถานการณ์โรคโควิด-19 ว่า วันนี้มีผู้ติดเชื้อเพิ่ม 3 คน รวมมีผู้ป่วยสะสม 3,040 คน หายป่วยเพิ่ม 6 คน รวมหายป่วยแล้ว 2,916 คน อยู่ระหว่างการรักษา 68 คน และไม่มีผู้เสียชีวิตเพิ่ม รวมผู้เสียชีวิตสะสมที่ 56 คน โดยผู้ป่วย 2 คน เป็นคนไทยเดินทางกลับมาจากต่างประเทศ ประกอบด้วยประเทศอียิปต์ 1 คน อายุ 24 ปี เป็นนักศึกษา มีอาการไข้ ไอ และท้องเสีย เมื่อวันที่ 9 พฤษภาคม 2563 โดยหลังจากนั้นได้มีการตรวจพบเชื้อ ส่วนอีก 1 คน เป็นหญิงไทย อายุ 43 ปี พนักงานสปา เดินทางมาจากอินเดีย มีอาการ ไข้ ไอ ปวดศรีษะ และเข้าศูนย์กักกันแล้ว ส่วนอีก 1 คน เป็นผู้ป่วยมีประวัติเสี่ยงจากการไปทำงานในสถานที่ชุมชน เป็นชายไทยสัญชาติอิตาลี อายุ 49 ปี อาศัยอยู่ที่จังหวัดภูเก็ต ซึ่งตรวจพบเชื้อโดยไม่มีอาการ